শামসুজ্জামান খান: গোপালের ব্যাপারটা আমি নোবেল বিজয়ী বাঙালি অমর্ত্য সেনের কাছ থেকে অনেকটা জানতে পারি। তার আর্গুমেন্টেটিভ ইন্ডিয়া, সেখানে এই প্রসঙ্গটা আছে। আমার সম্পর্কে দু’খানি বই বেরিয়েছে। তার একটি হলো ফোকলোর ইন কনটেক্সট এস এজ ইন অনার অব শামসুজ্জামান খান। এখানে উনার একটা লেখা আছে। এছাড়া বহু বিদেশি পণ্ডিত আমাদের ফোকলোর নিয়ে ভাবে। তারা আমাদের এটাকে বিচ্ছিন্ন গ্রামীণ কোনো ব্যাপার মনে করে, তা কিন্তু না। এট ইন্টেলেকচুয়াল ডিসকোর্সের একটা অংশ হয়ে গেছে। ফোকলোর এবং লিটারেচারের ব্যাখ্যা বিশ্লেষণে খুব একটা পার্থক্য নেই। বাইরের দেশে যে কোনো সম্মেলনে ফোকলোরিস্টরাও যায় আবার সাহিত্যিকরাও যায়। আমাদের এখানে বিভাজনটা এখন পর্যন্ত রয়ে গেছে।